Tony Laine

Tony Laine (s. 1971 Turku) Vehmasaho Ulla: Sanataiteen Kangasala. Matkoja toisiin maailmoihin, Kangasala-Seura 2017, s. 34.  on valkeakoskelainen kirjailija ja runoilija. Häneltä on julkaistu kuusi kaunokirjallista teosta.

Laine voitti valtakunnallisen Runo-Kaarina-kilpailun vuonna 2009 flarf-henkisellä runokokoelmallaan.https://www.ts.fi/kulttuuri/78469 Voittajakokoelma Mäyräkoirakulkuetta odotellessa julkaistiin Kaarinan kaupungin kustantamana. Vulgaari parveketervehdys, avantgardistinen toinen runokokoelma, ilmestyi Ntamolta vuonna 2013. Ensimmäinen proosateos, novellikokoelma Mustaa metallia ja muuta sirkutusta, ilmestyi Kirjokansi-kustantamon kautta vuonna 2015. Tarinoiden musta huumori, tragikomiikka ja absurdit kohtaamiset ovat säilyneet tunnusomaisina asioina hänen myöhemmissä novelleissaankin. 

Novelleja seurasi pari vuotta myöhemmin, vuonna 2017, proosarunokokoelma Samuuksiin samuuksiin, jonka senkin julkaisi Kirjokansi-kustantamo. Virpi Alanen arvioi kokoelmaa Parnassossa myönteisesti toteamalla, että Laine näyttäisi löytäneen "vakaamman vireensä poeettisena ajattelijana".Virpi Alanen, Samankuopassa hyvä. Parnasso 4/2017 s. 66

Novellikokoelma Vainottujen arki on yhtä anarkiaa ilmestyi Ntamon kautta vuonna 2021. https://issuu.com/pirkkalaiskirjailijat/docs/katalogi_pirkkalaiskirjailijat_ry_kev_t_ja_kes__20/12 Kustantaja luonnehti sen kertomuksia itseriittoisiksi moraliteeteiksi ja parodioiksi, jotka eivät kaihda yhteiskuntakriittisen satiirin ulottuvuuksiakaan.https://www.ntamo.net/product/956/tony-laine-vainottujen-arki-on-yhta-anarkiaa-2021

Viimeisin teos, esikoisromaani Se alkaa tasalta, julkaistiin vuonna 2024 samaten Ntamolta. Sen proosamoodia kuvattiin runollisen tiukkuuden ja vuolaan mutta äkkijyrkkiin mutkiin kykenevän fabuloinnin yhdistelmäksi, joka ei kuitenkaan tingi momentin kasvattamisesta ja yrityksestä synnyttää ajatuksia.https://www.ntamo.net/product/1062/tony-laine-se-alkaa-tasalta-2024 

Laine on ollut Suomen Kirjailijaliiton jäsen vuoden 2016 alusta. Pirkkalaiskirjailijoiden jäsen hän on ollut vuodesta 2013.https://pirkkalaiskirjailijat.net/jasenisto/

 Teokset 
Mäyräkoirakulkuetta odotellessa, Kaarinan kaupunki 2009 (runoja). 
Vulgaari parveketervehdys, ntamo 2013 (runoja). 
Mustaa metallia ja muuta sirkutusta, Kirjokansi 2015 (novelleja). 
Samuuksiin samuuksiin, Kirjokansi 2017 (runoja). 
Vainottujen arki on yhtä anarkiaa, ntamo 2021 (novelleja). 
Se alkaa tasalta, ntamo 2024 (romaani). 

 Palkinto 
Runo-Kaarina –kilpailun voitto vuonna 2009.

 Lähteet 

Luokka:Suomalaiset kirjailijat
Luokka:Suomalaiset runoilijat
Luokka:Vuonna 1971 syntyneet
Luokka:Elävät henkilöt